
       О Б Щ И Н С К А  А Д М И Н И С Т Р А Ц И Я – З Л А Т О Г Р А Д

гр. Златоград 4980, ул. „Стeфан Стамболов” № 1, тел: 03071 / 25 51, 25 53 
www.zlatograd.bg;  e-mail:  ObA-zlatograd@zlatograd.bg

Изх. № 61-00-45/16.02.2022 г.

Вх. № ОС-106/16.02.2022 г.

ДО 

ОБЩИНСКИ СЪВЕТ

ГР. ЗЛАТОГРАД

ДОКЛАДНА ЗАПИСКА

от Мирослав Митков Янчев - Кмет на Община Златоград

Относно: Отдаване под наем на част от недвижим имот – публична общинска собственост: помещение от 13 кв. м., находящо се на първи етаж в сграда на СУ “Антим І” гр. Златоград
УВАЖАЕМИ ГОСПОЖИ И ГОСПОДА ОБЩИНСКИ СЪВЕТНИЦИ,

На 06.01.2022 г. е изтекъл срок на договор № 175/18.12.2012 г. за отдаване под наем на общински недвижим имот: помещение от 13 кв. м., находящо се на първи етаж от четириетажна масивна сграда за образование с идентификатор 31111.35.129.2 на СУ “Антим І” гр. Златоград, със застроена площ 734 кв. м., построена в УПИ ІІ – училище, кв. 48 по ПУП на гр. Златоград, за продажба на закуски от производител и плодове, при спазване на изискванията на Наредба № 37/21.07.2009 г. за здравословно хранене на учениците, сключен между ЕТ “Вероника – Велин Кардашлъков”, представляван от Велин Кардашлъков и Община Златоград, представлявана от Кмета на Общината.
По силата на акт № 685/10.03.2011 г. за публична общинска собственост, Община Златоград е собственик на земя с площ 7 360 кв. м. (седем хиляди триста и шестдесет квадратни метра), представляваща ПИ с идентификатор 31111.35.129 по КК на гр. Златоград, за който имот се отрежда УПИ ІІ-Училище, кв. 48 по ПУП на гр. Златоград, ведно със застроени в имота сгради: триетажна сграда за образование с идентификатор 31111.35.129.1 със ЗП 461 кв. м.; четириетажна сграда за образование с идентификатор 31111.35.129.2 със ЗП 734 кв. м.; едноетажна сграда  за образование с идентификатор 31111.35.129.3 със ЗП 84 кв. м.; едноетажна спортна сграда с идентификатор 31111.35.129.4 със ЗП 184 кв. м. и едноетажна промишлена сграда с идентификатор 31111.35.129.5 със ЗП 20 кв. м. 

С Решение № 319/27.01.1998 г. на Общински съвет Златоград имотът е предоставен, за безвъзмездно стопанисване и управление, на  СУ “Антим І”, гр.  Златоград.
Според чл. 14, ал. 7 от Закона за общинската собственост и чл. 17 от действаща Наредба № 2 за реда за придобиване, управление и разпореждане с общинско имущество на общински съвет Златоград, свободните имоти или части от тях – публична общинска собственост, предоставени на училища, детски заведения и център за подкрепа на личностно развитие могат да се отдават под наем, за срок до 10 години, за дейности, съвместими с предназначението им. Предложението за отдаване под наем се изготвя от директора (ръководителя) на съответното учебно или детско заведение, до кмета на общината. Предложението трябва да съдържа точно описание на частта от имота, полезна площ, дейността, за която ще се отдава под наем, срок на договора и конкретни предложения относно достъп, работното време и други, съобразни с дейността, която ще се извършва. 

Съгласно, чл. 14, ал. 8 от Закона за общинската собственост, наемните цени се определят от общинския съвет.

В Общинска администрация Златоград постъпи предложение с вх. № 21-00-27/17.01.2022 г. и допълнение към това предложение с вх. № 21-00-58/11.02.2022 г.                               от Директора на СУ “Антим І” гр. Златоград. Ръководителят на училището предлага помещение от 13 кв. м., находящо се на първи етаж от четириетажна масивна сграда на СУ “Антим І” гр. Златоград да бъде отдадено под наем, с предназначение: за продажба на закуски от производител, плодове и напитки, при спазване на изискванията на Наредба № 37/21.07.2009 г. за здравословно хранене на учениците; за срок от 10 години; с работно време и достъп в рамките на дневното учебно време: 7.00 – 18.30 ч.; за времето на коледната и лятната ваканции наемателят да не заплаща наем, тъй като през това време помещението няма да се използва по предназначение;  наемателят да заплаща отделно от наемната цена използвана ел. енергия, да спазва изискванията за хигиена в помещението и прилежащите части.  

В Тарифата за базисни наемни цени, за кв. м., на общински  имоти към Наредба № 2 за реда за придобиване, управление и разпореждане с общинско имущество на Общински съвет Златоград е определена базисна цена за отдаване под наем на помещения в масивни сгради във II зона в гр. Златоград за продажба на хранителни стоки, в размер на 3,37 лв. за 1 кв. м., без вкл. ДДС.
В съществуваща практика  на Община Златоград отдаване под наем на имоти за столово хранене на учениците в училища и продажба на закуски в тях, се извършва чрез публично оповестен търг с явно наддаване.

Имайки предвид, че съгласно Наредба № 2 т 20.01.2021 г. за специфични изисквания към безопасността и качеството на храните, предлагани в детските заведения, училищни столове и обектите за търговия на дребно на територията на училища и на детските заведения, както и към храни, предлагани при организирани мероприятия за деца и ученици, издадена от Министъра на земеделието, храните и горите, храните, предлагани в горепосочените места, се доставят от обекти, регистрирани по чл. 26 или одобрени по чл. 31  от Закона за храните, целесъобразно, да бъде включено изискване  – кандидатите да имат обект/и, регистриран/и по чл. 26 или одобрени по чл. 31  от Закона за храните.
Предложението  наемателят да не заплаща наем за времето на коледната и лятната ваканции, тъй като през това време помещението няма да се използва по предназначение, да придобие следния вид: „за времето на ваканции и неучебни дни за съответна учебна година, определени със Заповед на Министъра на образованието и науката, наемателят да не заплаща наем.“
Отдаването под наем на помещение от 13 кв. м., находящо се на първи етаж от четириетажна масивна сграда на СУ “Антим І” гр. Златоград е включено в проекта на Годишната програма за управление и разпореждане с имотите - общинска собственост през 2022 г., като имот,  договор за наем на който изтича през 2022 г. и който Община Златоград има намерение да предостави под наем. 

Във връзка с гореизложеното, предлагам следния проект за  

Р Е Ш Е Н И Е

Общински съвет Златоград на основание чл. 14, ал. 7 и ал. 8 от Закона за  общинската собственост и чл. 17 от Наредба  № 2 за реда  за придобиване,  управление  и разпореждане  с общинско имущество на Общински съвет Златоград,

                                                             РЕШИ:

1. Открива процедура по провеждане на публично оповестен търг с явно наддаване за отдаване под наем  на част от недвижим имот - публична общинска собственост: помещение от 13 кв. м., находящо се на първи етаж от четириетажна масивна сграда за образование с идентификатор 31111.35.129.2 на СУ “Антим І” гр. Златоград, със застроена площ 734 кв. м., построена в УПИ ІІ – училище, кв. 48 по ПУП на гр. Златоград, по акт № 685/10.03.2011 г. за публична общинска собственост, при следните  тръжни условия:

1.1. Първоначална тръжна месечна наемна цена на имота, е в размер на 43,81 лв. (четиридесет и три лева и осемдесет и една стотинка), без включен ДДС.

Върху месечната наемна цена ще се начислява ДДС.

1.2. Предназначение – за продажба на закуски от производител, плодове и напитки, при спазване на изискванията на Наредба № 2 т 20.01.2021 г. за специфични изисквания към безопасността и качеството на храните, предлагани в детските заведения, училищни столове и обектите за търговия на дребно на територията на училища и на детските заведения, както и към храни, предлагани при организирани мероприятия за деца и ученици и на Наредба № 37/21.07.2009 г. за здравословно хранене на учениците.

1.3.  Срок за отдаване под наем – 10 години.
1.4. Основните и текущи ремонти на отдадения под наем имот, във връзка с  използването му  по предназначение, са за сметка на наемателя.
1.5. Работното време на обекта и достъпът до него в рамките на дневното учебно време: 7.00 – 18.30 ч.
1.6. Наемателят да заплаща, отделно от наемната цена, в касата на СУ „Антим I“ гр. Златоград,  използвана ел. енергия – по показанията на измервателен уред; такса „Битови отпадъци“ и застрахователната премия, пропорционално на наетата площ.
1.7. Наемателят да спазва изискванията за хигиена в помещението и прилежащите към нето части.

1.8. За време на ваканции и неучебни дни за съответна учебна година, определени със Заповед на Министъра на образованието и науката, наемателят не заплаща наем.

1.9.  Изисквания към участниците:

Кандидатите да имат обект/и, регистриран/и по чл. 26 или одобрени по чл. 31  от Закона за храните. 

ІІ. Място на провеждане на търга с явно наддаване – заседателната зала на Общински съвет Златоград в сградата на Общинска администрация Златоград, ул. “Стефан Стамболов”№ 1. 

ІІІ. Депозит за участие в търга е в размер на 88,00 лв. (осемдесет и осем лева).

Място и срок за внасяне на депозита - касата на Центъра за информационно и административно обслужване на граждани, находящ се на партерен етаж в сградата на Общинска администрация Златоград, ул. “Стефан Стамболов”   № 1 до 17.30 ч. на работния ден, предхождащ деня на провеждане на търга.

ІV. Оглед на имота – предмет на търга, може да се извършва всеки  работен ден от 10,00 ч. до 17,30 ч. на деня, предхождащ деня на провеждане на публично оповестен търг с явно наддаване, след закупена тръжна документация и по предварителна заявка в дирекция АПО, ОС и З в Общинска администрация Златоград.

V. Задължителни документи за участие в търга:

1) Заявление от кандидата за участие в търга.

2) Документ за внесен депозит – оригинал.

3) Документ за закупена тръжна документация – оригинал.

4) Копие от документ за самоличност.

5) Пълномощно с нотариална заверка на подписа, когато се участва чрез пълномощник.
6) Декларация, че кандидатът  има обект/и, регистриран/и по чл. 26 или одобрени по чл. 31  от Закона за храните. 

7) Декларация за запазване на предназначението на обекта – по образец.

8) Декларация по чл. 11, ал. 2 от Закона за общинската собственост - по образец.

9) Декларация за извършен оглед на обекта - по образец.

10) Декларация за запознаване с тръжна документация - по образец.

VІ. Участието в търг с явно наддаване е достъпно и равнопоставено за всички физически и юридически лица, които имат обект/и, регистриран/и по чл. 26 или одобрени по чл. 31  от Закона за храните. 

Не се допускат до участие в търг с явно наддаване физически и юридически лица, които:

- Не са представили някои от задължителните документи за участие в процедурата или те са нередовни;

- Не са закупили тръжна документация в предвидения срок;

- Не са внесли в предвидения срок и на място, посочено в т. ІІІ от настоящото решение,  определения депозит;

- Не са предоставили  декларация, че са имат обект/и, регистриран/и по чл. 26 или одобрени по чл. 31  от Закона за храните или предоставели декларация с невярно съдържание;

- Не отговарят на други условия, предвидени в нормативния акт, заповедта на Кмета на Община Златоград за откриване на процедура публично оповестен търг с явно наддаване и тръжна документация към нея.

VІІ. Упълномощава Кмета на Община Златоград – Мирослав Митков Янчев да издаде заповед за откриване на процедура по провеждане на публично оповестен търг с явно наддаване, която да съдържа: предмет на търга; първоначална тръжна цена; услови; място и часа на провеждане на търга; размер на депозита и други тръжни условия, съгласно настоящото решение, по реда на Глава седма от Наредба № 2 на ОбС - Златоград за реда за придобиване, управление и разпореждане с общинско имущество.
Приложения: копия на следните документи: акт № 685/10.03.2011 г. за публична общинска собственост; предложение с вх. № 21-00-27/17.01.2022 г.  и допълнение към предложение с вх. № 21-00-58/11.02.2022 г. от Директора на СУ “Антим І” гр. Златоград.
МИРОСЛАВ ЯНЧЕВ
Кмет на Община Златоград

ОД/ЗЦ

          

В Общинска администрация Златоград функционира  Система за  управление на качеството и информационната
сигурност, в съответствие с изискванията на стандартите ISO 9001:2008 и ISO 27001:2005.

